Ribe Stifts Adresseaviser, 1848-04-08
Af et Brev fra Apenrade af 5 April i "Dannev. meddele vi følgende: "Alle Efterretninger stemme overeens om, at der i Flensborg befinde sig af fjendtlige Tropper 34000 Mand. Jnfanteri, Jægere, Kavalleri, Artilleri (10 Piecer) og Frifolk, hvilke sidste bestaae af Studenter og alle Slags Vagabonder. Det er disse sidste almindelig antages 4500 Mkr.) som have været i Apenrade og flygtede derfra, da vore Tropper begyndte at bevæge sig fra Hadersler til Apenrade. J et Par Dage opholdt de sig som Røvere i Kliplev, Uge o. s. v., hvilke Steder de fratog Meel, Gryn, Flesk, Smør, Gryder, Spande og Alt hvad de kunde faae fat paa. Beboerne her ere naturliviis blevne dobbelt dansksindede og erklære, at de heller vil have Danskerne til Fjender end Tydskerne til Venner. For Øieblikket opholder disse Friskarer, tilligemed noget regulært Militær sig nord og vest for Flensborg, i Bau, Frøslev, Ellund og Handeved. Dagen efter at Korvetten Najaden havde lagt sig ind i Flensborgs Havn, saaes fra Tagene en stor Mængde Dannebrogsfaner, formodentlig af Frygt hos Jndvaanerne for, at Korvettens Chef skulde tiltroe Flensborgerne slesvig-holsteensk Sindelag. Vore Folk, som i bogstavelig Forstand alle brænde af Begjærlighed efter at tugte tydske Æreskjændere og Pralhanse, haabe bestandig, at Tydskerne dog et eller andet Sted vil holde Stand, og gjøre de det ikke, troer jeg de danske Soldater gaaer ud af deres gode Skind. en 9 April 1848 Slesvigerne glæde og forundre sig høiligen over de danske Militærs Raskhed, Skjønhed, Høflighed og Godmodighed, i samme Øieblik som deres eneste Lyst var at komme til at slaaes med Fjenden. Jkke er Klage, ikke en Utilfredshed er til Dato indløbet til Generalkommanden. Jfølge Udsagn af Ungkarl Peter Gottrup, der tjente i Flensborg og i Tirsdags Morges under mange Farer og Vanskeligheder flygtede derfra for at ile til Fredericia efter Armatur, befinde de i Flensborg værende Tropper og tydske Friskarer, sig i en demoraliseret og lidet krigersk Forfatning Den nordslesvigske Folkevæbning paa Landet, som drives med Jver og i Mandags havde bevirket en Samling af c. 3000 bevæbnede Bønder ved Agerskov, synes at ville faae en ny Jmpuls derved, at Hr. Ornstrup fra Odense er ankommen hertil med c. 400 Stridsleer fra den daværende Komitee af 26. Marts der sender disse til de nordslesvigske Bønder, som Værn mod Landets oprørske Embedsmænd og leiede Skarer. Med Hr. Ornstrup, der selv er en vaabenøvet Mand, følger en Polak, som i den polske Frihedskamp 1830–31 selv har anført Afdelinger af Leemænd, en Bevæbning, der er ligesaa gammel som national i Polen og i hiin Kamp alene expederede c. 50,000 Russer ud af Verden. Denne polske Herre, er fulgt med i den Hensigt at undervise nogle i Nordslesvig i Stridsleens Haandtering, deels mod Rytteri, deels mod Fodfolk, hvorved den bliver til et afde farligste Vaaben for Fjenden, medens den i Uindviedes Hænder ei nytter stort. Jndøvelsen staaer kun paa i 45 Dage. Der er nu Udsigt til, at hiin for enhver Fjende frygtelige Bevæbningsmaade, der er saa meget lettere at sætte iværk, som enhver Høst lee i en Time kan omdannes til en Stridslee og hele Landet saaledes paa een Dag kan staae bevæbnet, kan blive indført hertillands og danne et nyt Jern værn mod Nationens og Rigets Undergang i den mørke Fremtid. Derfor op, J raske unge Karle, og lærer at blive danske Leemænd, (Dannev.)